Document ID: 32014R0270

A TANÁCS 270/2014/EU RENDELETE
(2014. március 17.)
a Kongói Demokratikus Köztársasággal szembeni egyes korlátozó intézkedések elrendeléséről szóló 889/2005/EK rendelet módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 215. cikkére,
tekintettel a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről szóló, 2010. december 20-i 2010/788/KKBP tanácsi határozatra (1),
tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
mivel:
(1)
A 889/2005/EK tanácsi rendelet (2) korlátozó intézkedéseket rendelt el a Kongói Demokratikus Köztársasággal (a továbbiakban: a KDK) szemben, összhangban a 2005/440/KKBP tanácsi közös állásponttal (3), valamint az ENSZ Biztonsági Tanácsának 2005. április 18-i, 1596 (2005). számú határozatával és későbbi ENSZ- határozatokkal. A 2008/369/KKBP tanácsi közös álláspont (4) hatályon kívül helyezte a 2005/440/KKBP közös álláspontot. A 2010/788/KKBP tanácsi rendelet hatályon kívül helyezte a 2008/369/KKBP közös álláspontot.
(2)
Az ENSZ BT a 2014. január 30-i 2136 (2014). számú határozatával a fegyverembargótól való további eltérésről határozott.
(3)
Az említett intézkedés az Európai Unió működéséről szóló szerződés hatálya alá tartozik, ezért a végrehajtásához uniós szintű jogszabály szükséges, különösen az intézkedéseknek a gazdasági szereplők által valamennyi tagállamban történő egységes alkalmazása biztosítása céljából.
(4)
A 889/2005/EK rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
A 889/2005/EK rendelet 3. cikkének (1) bekezdése a következő ponttal egészül ki:
„c)
a kizárólag az afrikai uniós regionális akciócsoport támogatására vagy általa való használatra szánt fegyverekhez és kapcsolódó anyagokhoz kapcsolódó technikai segítségnyújtás, finanszírozás és pénzügyi támogatás.”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. március 17-én.

Labels: 18
5